KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoista Varojärjestelmä nro 10/2011 /* KOM/2011/0830 lopullinen */





SISÄLLYSLUETTELO 1. Johdanto 3 2. Maataloustukirahaston käyttötarkoitukseensa sidotut tulot 3 3. Väliaikaisista rakenneuudistusmääristä peräisin olevat tulot (sokeriala) 4 4. Kuvaus maataloustukirahaston vuoden 2011 talousarvion alustavasta toteutumisesta 4 5. Maataloustukirahaston käyttötarkoitukseensa sidottujen tulojen toteutuminen 9 6. Väliaikaisista rakenneuudistusmääristä peräisin olevien tulojen toteutuminen (sokeriala) 10 7. Sokerialan rakenneuudistusrahaston toteutuminen 10 8. Päätelmät 10 Liite 1 Maataloustukirahaston määrärahojen alustava käyttö 31.8.2011 asti 11 JOHDANTO Liitteessä 1 esitetään talousarvion tosiasiallisen toteutumisen taso 16. lokakuuta 2010 ja 31. elokuuta 2011 välisenä aikana suhteessa indikaattorin osoittamaan menoprofiiliin. Toteutumisen taso on määritelty neuvoston asetuksen (EY) N:o 1290/2005[1] 20 artiklan säännösten perusteella. MAATALOUSTUKIRAHASTON KÄYTTÖTARKOITUKSEENSA SIDOTUT TULOT Yhteisen maatalouspolitiikan rahoituksesta annetun neuvoston asetuksen (EY) N:o 1290/2005 34 artiklan säännösten mukaan tulot, jotka saadaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksien perusteella ja maidon lisämaksuista, ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Kyseisten säännösten mukaan käyttötarkoitukseensa sidottuja tuloja voidaan käyttää jäsenvaltioille aiheutuneisiin maataloustukirahaston menoihin. Jos osa tuloista jää käyttämättä, kyseinen osuus siirretään automaattisesti seuraavaan varainhoitovuoteen[2]. Maataloustukirahaston vuoden 2011 talousarvio sisälsi sekä komission viimeisimmän arvion määrärahoista, jotka tarvittiin ennakoitujen markkinatoimenpiteiden ja suorien tukien rahoittamiseksi, että arviot käyttötarkoitukseensa sidotuista tuloista, joita ennakoitiin kerättävän kyseisen varainhoitovuoden kuluessa, kuten myös edelliseltä varainhoitovuodelta siirretyt käyttämättä jääneet käyttötarkoitukseensa sidotut tulot. Komissio otti maatalousrahaston vuoden 2011 talousarviomäärärahojen määrää koskevassa ehdotuksessaan huomioon käyttötarkoitukseensa sidottujen tulojen ennakoidun kokonaismäärän ja pyysi vuonna 2011 määrärahoja, joiden määrä on laskettu vähentämällä arvioidut käyttötarkoitukseensa sidotut tulot maatalousrahastolle arvioitujen menojen määrästä. Budjettivallan käyttäjä hyväksyi maataloustukirahaston uuden talousarvion, jonka määrärahat sisälsivät käyttötarkoitukseensa sidottujen tulojen ennakoidun määrän. Vuoden 2011 talousarviota laadittaessa komissio arvioi käyttötarkoitukseensa sidottujen tulojen määrän olevan 1 247 miljoonaa euroa. Tarkemmin voidaan todeta seuraavaa: - Käyttötarkoitukseensa sidotuista tuloista varainhoitovuoden 2011 kuluessa kertyväksi määräksi arvioitiin 707 miljoonaa euroa. Sääntöjenmukaisuustarkastuksia koskevien päätösten mukaisesti tehdyistä oikaisuista arvioitiin saatavan 600 miljoonaa euroa ja sääntöjenvastaisuuksien perusteella 88 miljoonaa euroa. Maidon lisämaksusta saataviksi tuloiksi arvioitiin 19 miljoonaa euroa. - Varainhoitovuodelta 2010 varainhoitovuodelle 2011 siirrettäväksi käyttötarkoitukseensa sidottujen tulojen määräksi arvioitiin 540 miljoonaa euroa. Vuoden 2011 talousarviossa komissio sitoi nämä 1 247 miljoonan euron tulot kahteen järjestelmään seuraavasti: - 500 miljoonaa euroa hedelmä- ja vihannesalan tuottajaorganisaatioiden toimintarahastoihin, ja - 747 miljoonaa euroa tilatukijärjestelmään. Budjettivallan käyttäjän näihin kahteen järjestelmään myöntämät määrärahat olivat lopulta 292 miljoonaa euroa ja 30 389 miljoonaa euroa komission ehdotuksen mukaisesti. Hyväksyttyjen määrärahojen ja edellä mainittujen käyttötarkoitukseensa sidottujen tulojen summa vastaa hedelmä- ja vihannesalan tuottajaorganisaatioiden toimintarahastoja varten arvioituja 792 miljoonan euron ja tilatukijärjestelmää varten arvioituja 31 136 miljoonan euron kokonaismäärärahatarpeita. Liitteessä, jossa esitetään vuoden 2011 talousarvion alustava toteutuminen 31. elokuuta 2011 asti ulottuvalla jaksolla, näiden kahden järjestelmän hyväksytyt määrärahat on sisällytetty hedelmä- ja vihannesalan 491,1 miljoonan euron ja tuotannosta irrotettujen suorien tukien 36 324 miljoonan euron talousarviomäärärahoja koskeviin lukuihin ottamatta huomioon edellä mainittuja käyttötarkoitukseensa sidottuja tuloja. Kun näiden kahden alan käyttötarkoitukseensa sidotut tulot otetaan mukaan, vuoden 2011 talousarviossa ennakoidut kokonaismäärärahat nousevat 991,1 miljoonaan euroon hedelmä- ja vihannesalalla ja 37 071 miljoonaan euroon tuotannosta irrotettujen suorien tukien osalta. VÄLIAIKAISISTA RAKENNEUUDISTUSMÄÄRISTÄ PERÄISIN OLEVAT TULOT (SOKERIALA) Sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden sokerin rakenneuudistusrahaston tukien rahoittamiseksi. Markkinointivuosien 2006/2007, 2007/2008 ja 2008/2009 osalta kyseiset määrät, jotka liittyivät toimijoilla kussakin jäsenvaltiossa olevien sokerin, inuliinisiirapin ja isoglukoosin määrällisiin kiintiöihin, maksettiin rahastolle. Vuoden 2011 talousarviota laadittaessa arvioitiin, että varainhoitovuodelta 2010 varainhoitovuodelle 2011 siirrettävä määrä on 1 015 miljoonaa euroa. Vuodelle 2011 siirrettyjen käyttötarkoitukseensa sidottujen tulojen määrä oli lopulta sokerialan rakenneuudistusrahaston osalta 1 044,8 miljoonaa euroa. KUVAUS MAATALOUSTUKIRAHASTON VUODEN 2011 TALOUSARVION ALUSTAVASTA TOTEUTUMISESTA Liitteessä 1 esitetään talousarvion alustavan toteutumisen taso 16. lokakuuta 2010 ja 31. elokuuta 2011 välisenä aikana. Sitä verrataan indikaattoriin perustuvaan menoprofiiliin, joka määriteltiin neuvoston asetuksen (EY) N:o 1290/2005 20 artiklan säännösten perusteella. Seuraavassa on lyhyt kuvaus tosiasiallisen ja odotetun toteutumistason välisistä merkittävimmistä eroista vuoden 2011 talousarvion eräiden momenttien osalta. Markkinatoimenpiteet Maatalousmarkkinoiden interventioihin osoitettujen määrärahojen käyttö 31. elokuuta 2011 oli indikaattorin osoittaman tason mukaan 166,0 miljoonaa euroa enemmän kuin hyväksytyt talousarviomäärärahat. Tämä ero liittyy pääasiassa hedelmä- ja vihannesalaan, elintarvikeapuohjelmiin sekä naudan- ja vasikanliha- ja sianliha-alaan. Samanaikaisesti muilla aloilla esiintyi alikäyttöä. Vilja (-146,6 miljoonaa euroa) Tämän budjettikohdan alikäyttö vuonna 2011 johtuu siitä, että interventioviljaa myytiin huomattavia määriä joulukuun 2010 ja toukokuun 2011 välisellä jaksolla. Komissio myi avoimilla tarjouskilpailuilla 2 551 000 tonnia ohraa ja 88 000 tonnia vehnää huomattavasti korkeampaan hintaan kuin vuoden 2011 talousarviossa arvioitiin. Nämä hinnat merkitsivät huomattavia tuloja vuoden 2011 talousarvioon, ja ne näkyvät talousarvion toteutuksessa negatiivisina määrinä samassa momentissa. Komissio katsoo, että nämä tulot johtavat tämän momentin alikäyttöön varainhoitovuoden 2011 loppuun mennessä. Tuet tuotteille, jotka eivät sisälly liitteeseen I (-17,3 miljoonaa euroa) Tämän momentin alikäyttö indikaattorin osoittaman tason perusteella johtuu sokerin ja maitotuotteiden vientitodistuksiin liittyvien maksujen pienenemisestä verrattuna talousarviossa alun perin arvioituihin maksuihin. Elintarvikeapuohjelmat (+22,4 miljoonaa euroa ) Määrärahojen nopeampi käyttö johtuu lähinnä vuonna 2011 maksetuista edellisten vuosien suunnitelmia koskevista tavallista suuremmista määristä sekä muutoksista tuen jakelun organisointiin sovellettaviin sääntöihin vuonna 2011 edelliseen vuoteen verrattuna. Kyseiset muutokset eivät näy indikaattorissa. Kullekin jäsenvaltiolle jaettujen varastojen 70 prosentin poistamista koskevaa määräaikaa aikaistettiin vuonna 2011 kesäkuusta toukokuuhun. Lisäksi näyttäisi siltä, että tällä hetkellä vuoden 2012 suunnitelmassa ennakoitujen pienempien määrien vuoksi jäsenvaltiot aikovat panna vuoden 2011 suunnitelman täytäntöön kokonaisuudessaan. Komissio katsoo tässä vaiheessa kuitenkin, että vuoden 2011 suunnitelman nopeampi täytäntöönpano ei johtaisi ainakaan kovin suureen talousarviossa ennakoitujen määrärahojen ylikäyttöön. Kuitukasvit (+5,9 miljoonaa euroa) Tämän momentin käytettävissä olevien määrärahojen nopeampi käyttö johtuu puuvillan rakenneuudistustoimenpiteistä, jotka pantiin täytäntöön vuonna 2010 ensimmäistä kertaa, ja kaikki maksut suoritettiin lokakuussa. Vuoden 2011 indikaattori perustuu tähän toteutukseen. Vuonna 2011 jäsenvaltiot ovat kuitenkin ilmoittaneet tämän momentin menot vuoden alusta alkaen, mikä näkyy tällä hetkellä talousarviomäärärahojen ylikäyttönä. Tämä maksuvauhti ei kuitenkaan aiheuta riskiä talousarviomäärärahojen ylittymisestä, sillä nämä määrärahat perustuvat kyseisten toimenpiteiden osalta annetussa lainsäädännössä vahvistettuihin määrällisiin ja rahoitusta koskeviin enimmäismääriin. Hedelmät ja vihannekset (+312,7 miljoonaa euroa hyväksyttyihin määrärahoihin verrattuna) Tämä toteutumistaso johtuu tuottajaorganisaatioiden toimintarahastojen menoista, jotka rahoitetaan sekä talousarvion hyväksytyistä määrärahoista että tämän järjestelmän vuoden 2011 talousarvion käyttötarkoitukseensa sidotuista tuloista (ks. lisätietoja edellä 2 kohdassa). Tämä toteutumistaso johtuu siitä, että 31. elokuuta 2011 asti ulottuvan jakson indikaattoria on sovellettu talousarvion hyväksyttyihin määrärahoihin, joihin eivät sisälly tämän alan käyttötarkoitukseensa sidotut tulot. Tässä vaiheessa komissio katsoo, että tämän alan käytettävissä olevat kokonaismäärärahat riittävät kattamaan menot, joita jäsenvaltioille ennakoidaan aiheutuvan vuonna 2011. Lukijalle tiedoksi, että komissio otti vuodesta 2010 alkaen käyttöön alustavaa täytäntöönpanoa koskevassa taulukossa alaviitteen *, joka on liitteessä. Alaviite osoittaa sen, mikä olisi tilanne, jos indikaattoria olisi 31. elokuuta 2011 sovellettu tämän alan rahoittamiseksi käytettävissä oleviin ennakoituihin kokonaismäärärahoihin. Kuten edellä kohdassa 2 mainitaan, tämän alan käytettävissä olevat ennakoidut kokonaismäärärahat koostuvat talousarvion 491,1 miljoonan euron hyväksytyistä määrärahoista ja tämän alan käyttötarkoitukseensa sidotuista tuloista, jotka ovat arviolta 500 miljoonaa euroa. Näin ollen jos indikaattoria olisi sovellettu käytettävissä oleviin ennakoituihin 991,1 miljoonan euron kokonaismäärärahoihin, olisi ilmennyt -70,2 miljoonan euron alikäyttö. Tämä alikäyttö liittyy tuottajaorganisaatioiden toimintarahastoihin, joiden maksuvauhti on hieman aiempia vuosia hitaampi, ja kouluhedelmäjärjestelmään, jonka toteutumismalli ei ole vielä vakiintunut, koska kyse on suhteellisen uudesta toimenpiteestä. Olisi kuitenkin otettava huomioon, että osa kolibakteerikriisin vuoksi toteutetuista hedelmä- ja vihannesalan poikkeuksellisista tukitoimenpiteistä rahoitetaan tuottajaorganisaatioiden toimintarahastoista ja loput kyseisestä tuesta saman momentin toisesta alamomentista. Näiden toimenpiteiden kustannusten ennakoidaan olevan noin 227 miljoonaa euroa, ja jäsenvaltioiden varainhoitovuoden 2011 loppuun mennessä ilmoittamien menojen määräksi arvioidaan tällä hetkellä 215 miljoonaa euroa. Jäsenvaltiot ovat vasta ilmoittaneet 10 prosenttia kriisiin liittyvistä menoista tämän kertomuksen kattamalta jaksolta. Lisäksi tuottajaryhmittymien esihyväksyntää varten myönnettävien tukien maksu jatkaa kasvuaan verrattuna viimeksi kuluneisiin kolmeen vuoteen. Tässä budjettikohdassa on odotettavissa huomattavaa ylikäyttöä varainhoitovuoden 2011 lopussa. Kaikkien edellä mainittujen seikkojen perusteella on odotettavissa, että tämän alan osalta ilmoitettavat lopulliset menot ylittävät käytettävissä olevat talousarviomäärärahat ja että ne katetaan määrärahojen siirroilla muista alamomenteista. Menekinedistäminen (-9,4 miljoonaa euroa) Indikaattorin 31. elokuuta 2011 osoittamaan toteutumisen tasoon verrattuna on havaittavissa alikäyttöä. Komissio katsoo jäsenvaltioiden ilmoitusten perusteella tämän maksutahdin säilyvän pitkälti samana varainhoitovuoden loppuun asti. Sen vuoksi tämän momentin määrärahoissa tulee olemaan alikäyttöä. Maito ja maitotuotteet (-61,8 miljoonaa euroa) Indikaattorin 31. elokuuta 2011 osoittamaan toteutumisen tasoon verrattuna on havaittavissa alikäyttöä. Alikäyttö liittyy lähinnä koulumaito-ohjelmaan, jonka määrärahoja lisättiin vuoden 2011 talousarvioneuvotteluissa 10 miljoonaa euroa komission alun perin esittämiin tarpeisiin nähden. Tämä talousarvion lisäys ei ole näkynyt jäsenvaltioiden täytäntöönpanossa. Lisäksi joulukuusta 2010 maaliskuuhun 2011 toteutetussa rasvattoman maitojauheen interventiomyynnissä saatiin vuoden 2011 talousarviossa ennakoitua korkeammat hinnat, mistä kertyi tuloja vuoden 2011 talousarvioon. Nämä tulot näkyvät talousarvion toteutuksessa negatiivisina määrinä samassa momentissa. Tässä vaiheessa komissio katsoo, että nämä tulot johtavat tämän momentin määrärahojen alikäyttöön varainhoitovuoden 2011 loppuun mennessä. Naudan- ja vasikanliha (+19,7 miljoonaa euroa) Tämän momentin määrärahojen nopeampi käyttö indikaattorin tasoon nähden johtuu odotettua suuremmasta tuetusta viennistä 16. lokakuuta 2010 alkaneella jaksolla. Kun Turkin markkinat avattiin EU:n lihatuotteille, vienti kyseisille markkinoille kasvoi huomattavasti WTO-vuonna 2010/2011. Komissio on myöntänyt tänä vuonna vientitodistuksia suuremmalle määrälle kuin vuoden 2011 talousarviota valmisteltaessa arvioitiin. Komissio katsoo, että tämän momentin määrärahoissa tulee olemaan varainhoitovuoden 2011 loppuun mennessä ylikäyttöä, joka on katettava määrärahojen siirroilla muista alamomenteista. Sianliha, munat ja siipikarja (+53,9 miljoonaa euroa) Tämän momentin käytettävissä olevien määrärahojen nopeampi käyttö indikaattorin tasoon nähden johtuu odotettua suuremmista siipikarjan tuetuista vientimääristä. Lisäksi komissio arvioi tässä vaiheessa maksavansa vuonna 2011 noin 50 miljoonaa euroa vuoden 2011 tammikuussa käyttöön otettua sianlihan yksityistä varastointia koskevaa toimenpidettä varten, jolle ei ennakoitu yhtään määrärahoja vuoden 2011 talousarviossa. Komissio arvioi, että näiden seikkojen vuoksi tämän momentin määrärahat ylitetään ja että ylitys on katettava määrärahojen siirroilla muista alamomenteista. Suorat tuet Suoria tukia koskevien määrärahojen käyttö oli 391,2 miljoonaa euroa suurempaa kuin indikaattorin 31. elokuuta 2011 osoittama taso. Tuotannosta irrotetut suorat tuet (+509,0 miljoonaa euroa hyväksyttyihin määrärahoihin verrattuna) Tämän alan tarpeisiin käytettävissä olevat kokonaismäärärahat ovat 37 071 miljoonaa euroa, kun niihin lasketaan 36 324 miljoonan euron hyväksytyt talousarviomäärärahat ja tilatukijärjestelmään osoitetut käyttötarkoitukseensa sidotut tulot eli 747 miljoonaa euroa. (Huom: ks. lisätietoja edellä 2 kohdassa). Tilatukijärjestelmän määrärahat on ylitetty indikaattorin osoittamaan tasoon nähden, mikä johtuu siitä, että indikaattoria on sovellettu hyväksyttyjen määrärahojen tasoon, jossa ei oteta huomioon käyttötarkoitukseensa sidottuja tuloja. Lukijalle tiedoksi, että komissio otti vuodesta 2010 alkaen käyttöön alustavaa täytäntöönpanoa koskevassa taulukossa alaviitteen *, joka on liitteessä. Alaviite osoittaa sen, mikä olisi tilanne, jos indikaattoria olisi 31. elokuuta 2011 sovellettu tämän alan rahoittamiseksi käytettävissä oleviin ennakoituihin kokonaismäärärahoihin. Näin ollen jos indikaattoria olisi sovellettu tämän alan käytettävissä oleviin ennakoituihin 37 071 miljoonan euron kokonaismäärärahoihin, olisi ilmennyt -237,2 miljoonan euron (tai 0,6 %:n) alikäyttö. Komissio arvioi tässä vaiheessa, että tuotannosta irrotettujen suorien tukien määrärahoissa on alikäyttöä varainhoitovuoden lopussa, koska jäsenvaltioiden ilmoittamat 68 artiklan mukaisten tuotannosta irrotettujen erityisten tukitoimenpiteiden menot ovat pienempiä kuin vuoden 2011 talousarviossa alun perin ennustettiin. Tilatukijärjestelmää koskevien jäsenvaltioiden ennusteiden perusteella määrärahojen odotetaan kuitenkin tulevan lähestulkoon kokonaan käytetyiksi varainhoitovuoden loppuun mennessä. Muut suorat tuet (-118,3 miljoonaa euroa) Tällä alalla näkyi 31. elokuuta 2011 alikäyttöä verrattuna indikaattorin vastaavaan tasoon. Jäsenvaltiot ilmoittavat parhaillaan menoja, jotka liittyvät 68 artiklan mukaisiin tuotantoon sidottuihin erityisiin tukitoimenpiteisiin, emolehmäpalkkioihin ja tärkkelysperunoiden tuotantotukiin. Nämä ovat pienempiä kuin vuoden 2011 talousarviossa alun perin ennakoitiin. Komissio arvioi tässä vaiheessa, että tämän alan määrärahojen käytössä esiintyy alikäyttöä varainhoitovuoden loppuun mennessä. Muut menot Edeltävien varainhoitovuosien tilien tarkastaminen ja hyväksyminen (+321,0 miljoonaa euroa) Tämänhetkinen toteutumistaso johtuu tilien tarkastamis- ja hyväksymismenettelyssä jo tehtyjen oikaisujen vertaamisesta vastaavan indikaattorin tasoon 31. elokuuta 2011. Olisi korostettava, että komissio oli vuotta 2011 koskevassa oikaisukirjelmässään ehdottanut -72 miljoonan euron oikaisuja. Tilien tarkastamista ja hyväksymistä koskevaksi lopulliseksi määräksi päätettiin vuoden 2011 talousarvioneuvotteluissa -272 miljoonaa euroa. Tässä vaiheessa komissio katsoo, että sen tilien tarkastamista ja hyväksymistä koskevista päätöksistä, jotka on kaikki jo annettu, ja jäsenvaltioiden tukien maksumääräaikojen noudattamatta jättämisistä johtuvat oikaisut eivät riitä kattamaan -272 miljoonan euron suuruisia talousarvioneuvotteluista johtuvia negatiivisia menoja. Komission on itse asiassa kyseisten oikaisujen vuoksi korvattava eli tehtävä positiivisia oikaisuja jäsenvaltioiden hyväksi. Oikaisujen nettomäärä on noin 64 miljoonaa euroa. Lisäksi komission vuonna 2011 antamien sääntöjenmukaisuustarkastuksia koskevien päätösten mukaisesti on tehtävä jäsenvaltioiden hyväksi positiivisia oikaisuja noin 4 miljoonan euron edestä. Sen vuoksi komission on päättääkseen tämän budjettikohdan vuonna 2011 löydettävä noin 335 miljoonaa euroa positiivisia talousarviomäärärahoja, joita ei tarvita maataloustukirahaston muissa budjettikohdissa. Elintarvikkeiden ja rehujen turvallisuus, eläinten terveys, eläinten hyvinvointi ja kasvien terveys (-32,1 miljoonaa euroa) Tämän momentin määrärahoihin odotetaan alikäyttöä, sillä bluetongue-rokotuksista aiheutuvat menot ovat odotettua pienemmät, koska tautia esiintyy huomattavasti vähemmän äskettäin menestyksekkäästi toteutettujen rokotuskampanjoiden ansiosta. Lisäksi osa hätärokotteiden ostamiseen talousarviossa osoitetuista varoista jää käyttämättä, sillä uusia laajoja eläintautiepidemioita ei ole ilmennyt. MAATALOUSTUKIRAHASTON KÄYTTÖTARKOITUKSEENSA SIDOTTUJEN TULOJEN TOTEUTUMINEN Liitteessä oleva taulukko osoittaa, että 31. elokuuta 2011 oli käytettävissä 1 601,1 miljoonaa euroa käyttötarkoitukseensa sidottuja tuloja seuraavasti: - sääntöjenmukaisuustarkastuspäätösten perusteella tehdyistä oikaisuista saadut tulot olivat 513,4 miljoonaa euroa; näiden tulojen määrä tulee kuitenkin supistumaan noin 46,1 miljoonalla eurolla, kun komissio antaa vuoden 2010 sääntöjenmukaisuustarkastuspäätöksen oikaisua koskevan päätöksen; - sääntöjenvastaisuuksista kertyneet tulot olivat noin 160,9 miljoonaa euroa eli huomattavasti alkuperäistä arviota (88 miljoonaa euroa) suuremmat; - tässä vaiheessa suurin osa maidon lisämaksusta saatavista tuloista on kerätty, ja ne ovat noin 21,7 miljoonaa euroa, eli hieman suuremmat kuin alun perin arvioidut 19 miljoonaa euroa; - alun perin arvioidusta 540 miljoonasta eurosta poiketen vuodesta 2010 vuoteen 2011 siirrettävä käyttötarkoitukseensa sidottujen tulojen määrä oli lopulta 905,1 miljoonaa euroa. Komissio arvioi tässä vaiheessa, että sääntöjenvastaisuuksien perusteella kerätään vielä lisää, joskaan ei merkittäviä määriä, käyttötarkoitukseensa sidottuja tuloja. VÄLIAIKAISISTA RAKENNEUUDISTUSMÄÄRISTÄ PERÄISIN OLEVIEN TULOJEN TOTEUTUMINEN (SOKERIALA) Jäsenvaltioilta ei ole lainsäädännön mukaisesti kerätty marraskuun 2009 jälkeen uusia väliaikaisia rakenneuudistusmääriä. Sokerialan rakenneuudistusrahastosta käytettävissä olevien käyttötarkoitukseensa sidottujen tulojen kokonaismäärä on näin ollen yhtä suuri kuin vuoden 2010 talousarviosta siirretty määrä, joka on 1 044,8 miljoonaa euroa (enemmän kuin vuoden 2011 talousarviossa esitetty 1 015 miljoonaa euroa, mikä johtuu vuoden 2010 lopussa suoritetuista ennakoitua pienemmistä maksuista). SOKERIALAN RAKENNEUUDISTUSRAHASTON TOTEUTUMINEN Jäsenvaltiot olivat elokuun 2011 lopussa suorittaneet 109,1 miljoonaa euroa rakenneuudistustukia, monipuolistamistukia ja sokerinpuhdistustukia varten. Jäsenvaltioiden ilmoitusten perusteella syyskuussa on odotettavissa vielä huomattavia maksuja eli noin 60 miljoonaa euroa. PÄÄTELMÄT Maataloustukirahaston vuoden 2011 talousarviomäärärahojen alustava täytäntöönpano 31. elokuuta 2011 asti ulottuvalla jaksolla osoittaa, että jäsenvaltioille maksetut kuukausikorvaukset ylittivät indikaattoriin perustuvan talousarvion toteuttamisprofiilin 837,8 miljoonalla eurolla. Käyttötarkoitukseensa sidottuja tuloja on tällä hetkellä käytettävissä 1 601,1 miljoonaa euroa, johon sisältyvät edelliseltä vuodelta siirretyt käyttötarkoitukseensa sidotut tulot. Vuonna 2011 kerätyistä käyttötarkoitukseensa sidotuista tuloista vähennetään kuitenkin edellä 5 kohdassa mainitut oikaisut. Tässä vaiheessa arvioidaan, että käytettäväksi tuleva käyttötarkoitukseensa sidottujen tulojen määrä käytetään hedelmä- ja vihannesalan, sianliha-alan sekä tilien tarkastamisen ja hyväksymisen perusteella tehtävien oikaisujen rahoitustarpeisiin, sillä nämä ovat tärkeimmät alat, joilla tarvitaan lisärahoitusta vuonna 2011. Kun edellä mainitut rahoitustarpeet on tyydytetty, jäljelle jäävä käyttötarkoitukseensa sidottujen tulojen määrä siirretään vuodelle 2012 kyseisen varainhoitovuoden rahoitustarpeiden kattamiseksi. Liite 1 Maataloustukirahaston määrärahojen alustava käyttö 31.8.2011 asti [pic] [1] EUVL L 209, 11.8.2005, s. 1. [2] Siirretyt käyttötarkoitukseensa sidotut tulot on käytettävä ensin eli ennen budjettivallan käyttäjän hyväksymiä määrärahoja tai vuoden kuluessa kertyneitä käyttötarkoitukseensa sidottuja tuloja (varainhoitoasetuksen 10 artikla).